Halvårsmøte mandag 8. november
2021-11-08 18:00 - 21:00 (Europe/Oslo) | Speiderhuset på Nordstrand, Ekebergveien 243, OSLO, OSLO, 1166, Norge
Til kretstingets representanter – alle speidere over 15 år!
Det innkalles til Oslospeidernes ordinære halvårsmøte mandag 08. november 2021 klokken 18:00 i Speiderhuset på Nordstrand, Ekebergveien 243, 4. etg. Alle medlemmer over 15 år inviteres til å delta. Dørene åpner 17:45.
Påmelding ønskes mottatt til kontor@oslospeiderne.no senest 01. november.
Det blir som alltid matservering ved starten av møtet i form av pizza. Allergier og matpreferanser må sendes med påmeldingen.
Sakspapirer finner du her!

Trinn 1 kurs, høsten 2021
2021-11-12 18:00 - 2021-11-14 15:00
Oslospeiderne og ledertrenerne har den glede av å invitere til første kurs i grunntreningen for speiderledere. Vi håper at koronaforholdene tillater gjennomføring av kurset. Vi tar sikte på en hyggelig og lærerik helg ute i friluft.
Dato: 12.-14. november 2021
Sted og oppmøte: Krakosseter
Oppmøtetid kl. 18:00 fredag, ferdig kl. 15:00 søndag.
Kurset består av fire moduler:
• Speiding og ledelse
• Speiderprogram og speiderfriluftsliv
• Planlegging av speideraktiviteter
• Trygge speideraktiviteter
Dette er et kurs om speiding i praksis. Alle vil ha et utbytte av dette – uansett om man er erfaren eller uerfaren speiderleder. I tillegg får man møte andre nye speiderledere.
Deltakeravgift: Gratis for Oslospeiderne, kr. 500,- for eksterne deltagere.
Dette må du ha med deg:

Tallerken, kopp og bestikk
Toalettsaker
Varme klær
Sovepose, liggeunderlag
Sitteunderlag til samlinger ute
Skrivesaker, (blyant, viskelær)
Gode sko og innesko
Kompass, kniv, fyrstikker
Ditt eget utstyr for patruljetur
Drikkeflaske
Varme klær (vi skal være mye ute)

Patruljene blir fordelt på speiderhyttene. Du må ta med egen tørrmat og drikke.
Kontakt kursleder Jon Arne Halvorsen på telefon: 484 76 096 eller på mail:
jonarnehalvorsen@gmail.com om du har spørsmål eller innspill.
Du melder deg på her!
Påmeldingsfrist er satt til 5. november.
Speiderhilsen fra Ledertrenere i Oslospeiderne.

Nissefest for flokk 30. november 2021
2021-11-30 18:00 - 19:30
Oppmøte på Nordsiden av Romsås senter kl. 18:00, tirsdag 30. november.
Fakkeltog til Romsås kirke hvor det serveres grøt og saft.
Meld dere på her: https://forms.gle/kW84AkfsLXq8AfqWA
Lurt å ha med: Lommelykt og Nisselue.
Se invitasjonen her:
Nissefest på Romsås 2021

Oslospeiderne sitt middags tips #1 Trolldeigbakt kyllingfile
2022-03-06 08:00 - 17:00
Oslospeiderne sitt middags tips #1 Trolldeigbakt kyllingfile 🐔🏕️
4 posjoner
Ingridienser
– 10 dl hvetemel
– 2,5 dl salt
– Ca. 4,5 dl vann, tilpass mengde etter deigen
– 4 kyllingfilet
– Valgt krydder

Slik gjør du:
1. Bland hvetemel og salt sammen i en bolle
2. Tilsett vann litt etter litt til du får en gjevn og fin deig
3. Rull ut deien
4. Krydre kyllingfilene med valgt krydder. Krydder dem litt mer enn du ville gjort i en panne slik at det trenger mer inn i kyllingen når den blir bakt. Ikke bruk salt som et av krydrene da trolldeigen er full av salt
5. Pakk inn kyllingfilene en og en i trolldeig. Pass på at det ikke er hull i deigen
6. Enten a) eller b)
a) Legg dem på bålet (ikke på midten). Forsett å ha liv i bålet slik som på bilde. Snu dem en gang i halvtimen
b) Ha de i langpanne i ovnen på 200° i en time
NB! Deigen blir hard og sort
7. Ta de av bålet/ut av ovnen og la dem hvile i ca. 10 minutter. Ta kyllingen ut av trolldeigen og du har deg en herlig middag!
Denne middagen passer med rotgrønnsaker, bakte poteter eller wok grønnsaker.
Du kan lage alt dette på tur eller hjemme😊🏞️🏕️

32 ulike leker!
2022-03-07 08:00 - 17:00
Her kommer det hele 32 ulike leker som passer på speidermøter, leirer, bursdager, turer eller hjemme. Lekene sier fremgangsmåte, om man trenger for for å gjennomføre leken og antall personer leken passer for.
En patrulje er mellom 4-8 personer.
Ha det gøy og lek masse!
Tips: Sjekk ut «lek» merket som du finner i linken nederst på siden til Speiderbasen

Lek

Fremgangsmåte

Ting til leken

Antall personer

Ninja

Deltagerne står i en sirkel. Hver av hendene er et liv hver. Det er om å gjøre å treffe håndflatene til de andre. det er lov o gjøre en bevegelse når du forsvarer deg mot et angrep og flytte ett bein og begge armene når det er din tur til å angripe. Om hånden din blir truffen skal den bak på ryggen, du er ute når begge hendene dine er truffet.

1 patrulje til 25 personer

Skjerfknuta

Alle deltagerne står i en ring så alle kan holde hender. En legger skjerfet sitt i midten av sirkelen og begynner å flytte på den.
Regelen her er at det kun er lov å flytte å fot. Det er heller ikke lov å kaste skjerfet. Mister du balansen er du ute av leken.
Speiderskjerf eller noe annet på omtrent samme størrelse
Mellom 1 til 2 patruljer.

Fantasi Twister

Dette er akkurat som ekte Twister minus brettet og skiva som bestemmer fargene. Det vil si at de maksimalt 8 deltagerne står i en firkant eller sirkel. En speider fungerer som skiva i brettet, denne personen velge hvilken av armene eller føttene til resten av deltagerne som skal plasseres hvor. Her er poenget å stå så lenge som mulig.
Fantasien
Sirka 1 patrulje

Kim’s lek

Ta ulike objekter og skul dem under et teppe el. Dra teppe for i 20-30 sekunder før du legger det over igjen. Formålet her er å huske så mange ting som mulig.
Teppe og ulike ting fra 10 og oppover er bra
Passer for 1 patrulje av gangen
(Til Hinderløpa?)

Sheriff

Deltagerne står i en stor sirkel. En person er i midten og er sheriff. Når sheriffen «skyter» personene med fingrene skal personen sheriffen skyter dukke og de som står på hver side av personen prøve å skyte hverandre snarest. Med Skyte mener vi å lage en pistol med hendene å si pang. Er du for treig til å dukke eller skyte er du ute. Det hele avgjøres med de to siste i duell som tar et skritt fra hverandre rygg til rygg til noen sier f.eks. et tall. (Som Snu deg og skyt den andre på et tall. Skritt en ball, snø, fire).

Passer til mange, men greit å starte på en ny sirkel for det kan fort bli kjedelig for de som har gått ut av leken

Kano har’n

To i hver kano. Om å gjøre å ta en av de andre kanoen i har’n. Om du treffer en kano med din eken kano eller åre telles som tatt. Husk redningsvester og noen på land som kan hjelpe om en kano går rundt.
Husk redningsvester
Kano
Maks 15 kanoer

Speider kubb

Er akkurat som vanlig kubb bare at vi finner kubbene selv. To lag. De står 10 meter mellom hverandre. Banen er 10 meter i lengde og 5 meter i bredde. For hver meter i bredde på slutten av banen plaserer man en kubb. En konge i midten av banen. Man har fem pinner per lag. Poenget er å slå ned alle de andre sine kubber for så å ta ned kongen. Om man tar ned kongen før alle de andres er tatt ned taper man. Når man greier å ta ned en kubb kan man kaste den på sin halvdel av banen å gå frem ditt for å kaste i resten av spillet. Det andre laget kan skyte den ned en gang til og da er den ute av spill.
Kan bruke en av raiene
Passer mellom 4 og 10 spillere

Kast på pinne

Her er det om å gjøre å kaste tausirkler på pinner fra tre til fem meters lengde unna pinnene. Den som treffer alle raskes vinner. Kan også være ed poeng.
5-10 pinner og 3 tau sirkler(da går der mere rundt for alle deltagerne)
Passer for 2-10 stykk
(Til Hinderløpa?)

Tre på rad

Har du litt dø tid og lei kortstokken kan dere spille tre på rad. Lag et rutenett med ni ruter inni. Dette spillet passer for to stykker. Den ene er O den andre er X. Så tar dere annen hver gang å setter X eller O til en av dere har fått tre på rad.
Blyant og ark
To stykk, men flere pleier å uttrykke sin mening

Snurresprett

To eller flere lag mot hvarandre. Ta en 1,5L flaske for hvert lag. Lagene starter samtidig og skal komme seg 15 frem for så å snu og komme tilbake igjen (smart å ta det rundt noe eller legge ut noe). De skal imidlertid starte med å snurre rundt 10 ganger med en finger på flasken rundt og rund i flasken.
1,5 liters flasker og antall lag. Noe som markerer der de skal snu.
2 til 6 patruljer for å ha oversikt

Tautrekking

To lag som skal prøve å få hele det andres lag over på sin side av streken som trekkes opp på bakken på midten av tauet.
Tau
2-1000 stykk

Avisleken

Dette er en bli kjent lek. Alle deltagerne sitter i en ring uten om en. h*n står i midten med en avis. Når ditt navn blir ropt ut er det om å gjøre for deg å si et annet navn før du blir truffet av avisen. Blir du truffet er du ute av leken
Pass på at man ikke får slå hard.
Avis eller magasin
6-25 personer

Hauk og due

Alle utenom to deltagere steller seg opp på et stort og åpent område. Den ene deltageren stiller seg helt på den andre enden av området. Ikke mer enn 30 meter. Personen på den andre siden er «Duemor/duefar». Den siste personen er Hauken som skal ta deltagerne når de skal løpe til duemor/duefar. Om hauken tar på noen blir de også hauker i neste runde. Vi holder på til alle er hauker utenom durmor/duefar. Når dere skal løpe sier duemor/duefar «Alle mine duer kom hjem.», dueungene(deltgerne) svarer «Vi kan ikke for hauken tar oss.». Da svaer duemor/duefar «Kom like vel.» Duemor/duefar bytter side når duene som ikke ble til hauker har løpt over.

10-60 speider.

– Kan kanskje ta det på Søndag?

Hentelek

Denne leken passer bra rundt leirbålet. To eller flere lag (eks. to grupper) konkurerer om å hente ulike ting som blir ropt ur. Det pleider å være greiest at en fra hver gruppe er de som henter og at resten hjelper til.
Eks. 3 hvite sokker, stekespade, leirbålskappe.
Ulike ting i nærheten
Hele leiren

Hviskeleken

Passer også bra rundt leirbål. Alle sitter i en stor sirkel. Så hvisker man enten et ord eller en kort setning til den som sitter til høyre for deg. Du får bare hviske det en gang. Så erdet å se om ordet/setningen er den samme p slutten av sirkelen.

1 patrulje til en underleir

Adjektivhistorie

Skriv en historie, men ikke putt inn noen av adjektivene. Det skal de andre du er med fylle inn med å si randome adjektiv.
Ark
Passer fra alt fra 3 – kretsleiren

Hva hvis…

Alle skriver p hver sin lapp «hva hvis…» og fullfører det med et spørsmålstegn. Så legger alle lappene oppi en bolle. Trekk en lapp som ikke er din og svar den med «da …». Legg lappene oppi bollen igjen. Alle trekker el lapp hver. Samme om du har skrevet på den eller ikke. Den første personen leser sin «Hva hvis…» og personen til venstre leser på svaret sitt som starter med «da…». Gå igjennom alle deltagerne til dere har ført alle svarene.
Eks. «Hva hvis det ikke var mer brød igjen på leiren i morgen?» «Da ville alle sultet», «Hva hvis det ble kjempe varmt i morgen?» Da hadde alle smeltet». Så du leser hva hvis nr1 og svaret på nr2 Da…
Ark og en bolle og blyanter for alle deltagerne
5-25 mennesker

Mimelek

To eller flere lag spiller mot hverandre. Alle deltagerne skriver noe som kan mimes på en lapp og legger det i en bolle. Så er det en fra hvert lag som skal trekke en lapp og prøve å mime den for sitt lag. Ett poeng for hver lapp de greier. Ett minutt for hvert lag helt til bollen er tom. Om personen begynner å forklare en lapp og tiden går ut kan alle gjette på den. Det er mulig å bytte per runde hvem som skal mime.
Bolle, blyanter, ark
10-50 personer. Greit å ikke ha mer enn 5-10 per lag

Boksen går

En person står ved en fast plass «boksen», helst på et relativt åpent sted og teller ned fra 30. De andre som er med gjemmer seg.
Poenget med leken er at de som gjemmer seg skal prøve å komme til den faste plassen før den som leter tar på «boksen» og sier navnet deres. Om de som gjemmer seg tar boksen vinner de og nesteman skal lete. Om de som gjemmer seg blir sett skal de enten gå å gjemme seg igjen eller se på leken og heie til alle er tatt
Et tre eller lignende
Passer fra 1 patrulje og opp

20 spørsmål

Deltagerne tenker på en person eller ting eller et ord. De andre har 20 spørsmål på å finne det ut. Dette er morsomt for alle, men kan gjøres lettere ved si kun personer eller karakterer.

1 patrulje til underleirbål

Klatremus

En leder står oppreist på bakken med armene og beina ut til siden. En speider skal uten hjelp fra lederen komme seg rundt hele speiderlederen og uten å dette ned.

1 leder og 1 speider, kan være morsomt til gruppeleirbål.

Revekrok

En mot en. Her ligger begge med ryggen ned mot hverandre slig at dere kan flette hendene samme. En person folder hendene sine på magen og den andre trer armen sin inn mellom den andres armer og legger seg ned så hodene peker hver sin vei.
Så reiser dere det beinet som ligger inntil hverandre. På 1, 2, 3. det er om å gjøre å få tak i den andres ben og vippe personen rundt.

2 personer av hgangen, men kan lage turnering på det

Kanonball

Et og et lag mot hverandre, lagene har minimum 4 spillere. Man har en bane (5m bredde X 10m lengde) som er det på midten av langsiden. Målet er å ha en kanonball(stor skomgummiball) som man slår ut spillerne med. Hode er fritt og man går ikke ut.
Når man blir truffet, utenom på hodet, går man på enden av lengdesidene og står langs bredden slik at du har det motsatte laget i midten av deg og laget ditt. Her kan du fortsette å kaste ballen. Om du vil spille med Konge starter kongen på utsiden av banen og når alle spillerne på eget lag er gått ut kommer kongen inn med 3 liv.
Kanonballturnerings forslag:
Maks 100 år på speiderlag
Maks 131 år på lederlag
Maks 2 roverlag sammen, skal ikke være over 120 år

10 minutters kamper
Finalen 15 minutter
Trekkes tilfeldig i hver sin bolle, men i første trekk runde skal ikke bli kamper i intern gruppe

Kanonball og noe til å merke opp banen med
Minimum 8 spillere, men kan ha skoleklasser eller lage turneringer

Knutemor

Deltagerne bestemmer en som er knutemor som går å gjemmer deg. Alle de andre holder hender og de må ikke slippe taket. Alle skal nå knyte seg sammen med å gå over og under hverandre. Når dere er ferdige rop «Knutemor kom og hjelp». Knutemor må nå løse knuten. Når den er løst kan dere bytte knutemor

5-15 speidere

Vann håndball

Dere blir enige om to mål. Deler dere i to så det er to lag og spiller vannhåndball mot hverandre.
Håndball
8-20 speidere

Ballonghar’n

Alle fester en ballong i et tau rundt foten. Det er om å gjøre å stå igjen med den siste ballongen.
Ballong og tynt tau
10-50 speidere

Huldra

Alle skal feste en «hale» nede i buksa si. Ikke i undertøyet. Så er det om å gjøre å få tak i så mange haler som mulig på 5 minutter. Den som har mest vinner.
Haler – kan ha t-skorter eller tau
10-50 speidere

Stivheks

Det er en person som er heksen, om heksen tar på noen fryser de. De må stå med armer og beina ut i været. For å befri dem må man krype mellom beina deres. Man bytter heks når enten alle er fryst eller etter 5 min.

15-50 speidere

1, 2 , 3, grønntlys

Den som teller står inntil en vegg og sier «1,2,3, grønt lys». Resten av deltagerne skal komme seg fra A til B (type 20 meter uten at den som teller ser at du beveger deg. Den som treffer veggen/mål først vinner. Det er bare å bevege seg mens personen sier «1, 2, 3, grønt lys» personen får se så lenge h*n vil.

1 patrulje til 25 speidere

Død elefant

Alle deltagerne legger seg ned på bakken. En person er dommeren. Her er det om å gjøre å ikke bevege seg noe som helst og være den beste døde elefanten.
Dette er en velkommen lek for mange ledere og foreldre

Passer for hele grupper og slitne ledere

Fluffy Bunny

Her er det om å gjøre å holde flest mulig Marsmellows i munnen samtidig som du kan si «Fluffy bunny». Den som har flest marsmellows og fremdeles kan si «Flyffy bunny» vinner.
NB! barn og voksne kan bli kvalme så pass på
Marsmellows
3-10 speider.
Til leirbål?

Haien kommer

Dette kan du leke både på lang, men også med erfaren svømmere i bukta(stranden). «Haien kommer» er litt som hauk og due. Dere finner et åpent område å være på. Så deler du inn deltagerne i tre eller 4 grupper. Alle gruppene får lov å velge en sjøskapning. Alle gruppene står i en stor sirkel med h*n som skal være Haien. Haien begynner å si «alle …(et av dyrene)…ut å svøm. Da må alle som er den typen fikser svømme. Da løper de rundt i sirkelen. Det er fint mulig å ta flere ulike dyr samtidig. Når haien roper «Haien kommer!» må alle løpe tilbake til sitt eget område. De som blir tatt skal være haier, så starter vi en ny runde til alle er haier.
Om dere gjør dette i vannet pass på at alle kan stå når de venter på å bli valgt av haien og at det står en voksen på land å følger med.
15-70+ speidere

Dette er innsendt av Eirin Kornelia G. Østensen

Flåtebygging
2022-03-07 08:00 - 17:00
Flåtebygging er utrolig gøy og kan gjøres over flere møter eller på leir. Du kan lage flåte av masse rart og nedenfor kommer det et forslag til utstyre for 1 flåte der man kan benytte seg av diverse utstyr. Husk å ha med redningsvester og minimum en leder som står å passer på.
Man kan lage konkurranse med flere ulike flåter eller ta en kort tur, pass på at alle kan svømme og har på redningsvester.
Utstyr

4 vanndunker på 20 liter eller mer
2 hunved (barkplater)
4-6 rajer (tynne stokker på minimum 10 cm)
1 ruller sisal – kan brukes av flere flåtebyggere
Tøy og annen pynt for å ha særpreg – kan sløyfes
1 presening – se ann størelse
Padleåret

Mannskap:
For en flåte:
1-2 stykk eller mer om det er plass + en leder på land
For flere flåter:
De i flåtene + 2 kano med 2 stykk ledere i + 2 for hjelp på land

Oppgaven:
Patruljene skal på denne aktiviteten lage sin egen lille flåte. De skal frakte mannskapet fra A til B. Om flåten går i stykker prøv å dra restene inn på land. Ha det gøy!

Sendt inn av Eirin Kornelia G. Østensen

Årsmøte 17. mars 2022
2022-03-17 18:00 - 21:00 | Metodistkirken på Grünerløkka, Thorvald Meyers gate 56a, OSLO, 0555
Oslospeidernes årsmøte arrangeres 17. mars 2022, fra kl. 18:00. Oppmøtested er Metodistkirken på Grünerløkka, inn i bakgården, opp steintrappa. Adresse: Thorvald Meyers gate 56a, 0552 Oslo. Påmelding skjer på mail til kontor@oslospeiderne.no innen 14. mars.
Komplette sakspapirer finner dere her!

Trinn 2 kurs 18-20 mars 2022
2022-03-18 19:00 - 2022-03-20 15:00
Oslospeiderne og ledertrenerne har den glede av å invitere til andre kurs i grunntreningen for speiderledere. Vi håper at koronaforholdene tillater gjennomføring av kurset. Vi tar sikte på en hyggelig og lærerik helg ute i friluft.
Dato: 18.-20. Mars 2022
Sted og oppmøte: Blåhaug
Oppmøtetid kl. 19:00 fredag, ferdig kl. 15:00 søndag.
Kurset består av fire moduler:
• Enhetsarbeid
• Situasjonsledelse
• Planlegging i egen enhet
• Planlegging i praksis
Dette er et kurs om speiding i praksis. Alle vil ha et utbytte av dette – uansett om man er erfaren eller uerfaren speiderleder. I tillegg får man møte andre nye speiderledere. Man skal helst ha gjennomført Trinn 1 før dette kurset. For å lese mer om Trinn 2, kan du se her!
Deltakeravgift: Gratis for Oslospeiderne, kr. 500,- for eksterne deltagere.

Dette må du ha med deg:
Talerken, kopp og bestikk
Toalettsaker
Varme klær
Sovepose, liggeunderlag
Sitteunderlag til samlinger ute
Skrivesaker, (blyant, viskelær)
Gode sko og innesko
Kompass, kniv, fyrstikker
Ditt eget utstyr for patruljetur
Drikkeflaske
Varme klær (vi skal være mye ute)
Egen tørrmat og drikke.

Kontakt kursleder Jon Arne Halvorsen på telefon: 484 76 096 eller på mail:
jonarnehalvorsen@gmail.com om du har spørsmål eller innspill.
Påmeldingsfrist er satt til 13. Mars. Meld deg på her!
Speiderhilsen fra Ledertrenere i Oslospeiderne.

IDEMYLDRING KVELD - HVORDAN FÅ TIL EN REGIONLEIR?
2022-04-26 18:00 - 21:00
Kjære gruppe- og enhetsledere
Kretsstyret ønsker å invitere alle gruppe- og enhetsledere i Oslospeiderne til en idemyldring kveld der vi vil se på hvordan vi kan få til en regionleir neste år.
Tema for samlingen vil være
1. Hvilke grupper ønsker å være med på leir?
2. Hvem kan ha hovedansvaret?
3. Hvem kan stille i en eller flere etater?
Tid: Tirsdag 26. april kl. 18.00-21.00
Sted: Forbundskontoret, St. Olavs gate 25
Påmeldingsfrist: Fredag 22. april
Speiderhilsen
Kretsleder Iver Aage Iversen

Peffkurs 2, 29 april - 1 mai 2022
2022-04-29 19:00 - 2022-05-01 15:30
Peff 2 er et vandrekurs der patruljene skal forflytte seg og etablere leir i skogen. Vi går til sammen ca 15-20 km. Deltagerne blir satt sammen i patruljer på tvers av grupper og alder.
Deltakerne skal gå patruljevis, så det er viktig å kle seg for forholdene og pakke i sekk. Husk notatbok og penn/blyant.
I tillegg må deltakerne ha med overnattingsutstyr for en natt på hytte og en natt ute. Vi skal være mye ute, så ta med klær for alle forhold.
Ta med pålegg og brød til eget bruk ca 4 måltider. Vi stiller med varmmat.
Oppmøte på parkeringsplass ved Sandbakken fredag klokken 19:00 og henting på parkeringsplassen ved Haraløkka på Bøler søndag klokken 15:30.
Dere kan melde dere på her! Påmeldingsfrist er 22. april.
For spørsmål ta kontakt med
Kursleder
Asbjørn Aursjø
916 09 152
Kjetil Willander
9156339

Ridderturnering 30. april - 1. mai 2022
2022-04-30 12:00 - 2022-05-01 14:00
OSLOSPEIDERNE og KRETSPATRULJE ØST inviterer til RIDDERTURNERING 2022
Tid: lørdag 30. april kl. 1200 – søndag 01. mai kl. 14.00
Sted: Krakosseter.
Ridderturneringen er en årlig konkurranse mellom flokkene i speidergruppene i Oslo. Konkurransen arrangeres som en rundløype med poster som kullene må løse. Postene har typiske speidertemaer både teoretiske og praktiske, så her er det muligheter for alle å få til noe. Konkurransen avsluttes med kåring av en vinner som får overrekt vandretrofeet som er en Ridderlanse.
Alle 4 hyttene på Krakos er bestilt, og vi tror derfor alle som vil, kan sove inne. Dersom det er noen som planlegger å sove ute, er det gode muligheter for det også.
Ta med 1,5 liter tomflaske per kull til bruk i rundløypa. Hver flokk sørger for eventuell felles drikke i sin flokk.
Program:
Lørdag: Innkvartering, lunsj, frilek, rundløype, middag og leirbål
Søndag: Frokost, hemmelig oppgave, lunsj, opprydding og avslutning
Ta med: Sovepose, liggeunderlag, toalettsaker/tannbørste, speiderkniv, klesskift, ullklær, regntøy, kopp, brødmat til 3 måltider, pølser og lommelykt. Ta med kopp, bestikk og pølsepinne. Ta med godteri til en verdi av kr. 30,- per pers.
Påmelding:
Mail til epetlun@frisurf.no, merkes med: «Påmelding ridderturnering (gruppens navn)» Påmelding må inneholde angivelse av ca. antall deltakere og antall kull, samt antall ledere. Frist for påmelding er 21.april.
Dersom man planlegger å sove ute er det fint om det gis beskjed ved påmelding. Så kan vi hensyns ta dette ved fordeling av hyttene
Alle grupper må regne med å hjelpe til som postmannskap på ridderturneringen.
Med vennlig hilsen kretspatrulje Øst

Kretskonkurranse 7-8 mai 2022
2022-05-07 09:30 - 2022-05-08 16:00
Vi har gleden av å invitere til årets kretskonkurranse for Oslo krets, 7-8 mai. Starten går fra parkeringen ved Sandbakken lørdag fra kl 0930. Overnatting ved Bysetra nær Bysetermosen og avslutning samme sted søndag kl 16. Kretskonkurransen er åpen for alle kretsens patruljer. Vi gleder oss til å samle flest mulig patruljer til en spennende konkurranse og muligheter for å endelig treffe hverandre.
Konkurransen vil som reglementet krever, inneholde minst seks poster, hvorav pionering, orientering og førstehjelp skal være tre av dem. Kretskonkurransen består av to delkonkurranser; henholdsvis patruljekonkurranse og troppskonkurranse. Kretsens banner og pokal utdeles til den patrulje som vinner konkurransen, og kretsens flagg deles ut til den tropp som har best resultat. De fire beste patruljene går videre til NM i speiding, som i år er i Levanger i Trøndelag 10. – 12. juni.
Hver tropp som stiller med patrulje, må også stille med en leder til disposisjon for arrangementet. Vi kan også friste med et hyggelig felles måltid for alle ledere som er med på arrangementet.
Påmelding skjer til kretssekretær med informasjon om antall patruljer, patruljenavn og navn på ansvarlig leder i gruppa. Frist for påmelding er 31/3. Praktisk informasjon kommer etter dette.
Påmelding sendes til kontor@oslospeiderne.no. Ta kontakt med kretssekretær Anne Catrine Asak om du har noen spørsmål: 930 40 683.
Fullstendig invitasjon finner dere her!
Vi gleder oss
Hilsen kretspatrulje Sør

Invitasjon til gruppe- og enhetsledersamling 2/6-22- AVLYST
2022-06-02 18:00 - 21:00
Kjære gruppe- og enhetsledere
Grunnet for få påmeldte ser kretsstyret seg nødt til å avlyse torsdagens gruppe- og enhetsledersamling. Det blir altså IKKE noe møte 2. juni!
Kretsstyret vil sette opp en ny samling til høsten og håper flere kan komme da!

Speiderhilsen
Kretsleder Iver Aage Iversen

Gruppeleder - og enhetsledersamling med regionleir 15/9-22
2022-09-15 18:00 - 21:00
Kjære gruppe- og enhetsledere
Kretsstyret ønsker å invitere alle gruppe- og enhetsledere i Oslospeiderne til en samling der vi planlegger regionleiren nest år. Vi henstiller alle som ønsker å være med på regionleir til å komme på samlingen.
Dato for samlingen er satt inn på oppsatt dato for sosial lederkveld 15. september. Vi håper vi kan kombinere møte med sosialt samvær. I tillegg kommer en egen sosial kveld med førstehjelp som tema 20. oktober. Alt vil blir publisert på Oslospeidernes hjemmesider.
Tema for samlingen vil være

Regionleir 2023
Planer for høsten 2022

Kretsens arrangementer
Gruppene inviteres til å snakke litt om sine egne planer

Det vil bli servert litt god mat sponset av kretsen, så håper vi å få til en sosial del i tillegg til møtet.
Tid: Torsdag 15. september kl. 18.00-21.00
Sted: Haraløkka (tidligere Hareløkka Barnepark) Tveteråsen barnehage, Bøler
Påmeldingsfrist: Innen mandag 12. september på mail til kontor@oslospeiderne.no

Speiderhilsen
Kretsleder Iver Aage Iversen

Peffkurs 1, 16-18 september - Påmelding er åpnet!
2022-09-16 19:00 - 2022-09-18 15:00 | Krakosseter, Rauerskauveien 290, Slattum, 1480, Norge
Patruljeførerkurs Peff 1 arrangeres 16-18 september 2022 på Krakosseter i Nittedal. Oppmøte er Rudgata 2, 1489 Slattum, fredag klokka 19:00. Henting på samme sted søndag klokka 15:00.
Peff 1 er kurset der du som patruljefører skal lære å planlegge og gjennomføre et patruljemøte, hvordan vi bruker treningsprogrammet i speideren, og litt om hva patruljen er, og hvorfor patruljesystemet er viktig. Dette er et lite fysisk krevende kurs, men det inneholder alltid gåing med sekk for å komme inn til kursstedet. Kurset begynner fredag kveld og avsluttes søndag ettermiddag. På Peffkurs 1 sover patruljene inne 2 netter. Deltakerne skal gå patruljevis inn til hytta, så det er viktig å kle seg for forholdene og pakke i sekk. I tillegg må deltakerne ha med overnattingsutstyr for 2 netter på hytte. Vi skal være mye ute, så ta med klær for alle forhold.
Det er satt en grense for antall deltagere til 25 personer.
Kurset ordner med varmmat, brød og pålegg. Fellesutstyr blir utlevert fra Ledertrenerpatruljen. For å lage et godt kurs, så er det flere faktorer vi ønsker. Det må være minimum nok deltakere til 2 patruljer, og det bør være deltakere fra ulike grupper. Dette er viktig for å skape den erfaringsoverføringen som er en viktig del av kurset. Hver patrulje får en dedikert veileder som følger patruljene gjennom alle aktene og aktivitetene på kurset. Hvem kan delta: Vi ønsker ikke å gå ut med en konkret aldersgrense da det er svært ulike behov og løsninger i troppene. Det blir derfor et spørsmål om modenhet. Deltakeren må evne å delta i grupper der de ikke kjenner alle, må være villig til å delta i patruljen som Peff, Ass og Patruljemedlem. Kurspatruljene skal være utgangspunkt for aktivitetene under kurset. Oslospeiderne dekker alle kursutgifter for egne medlemmer. Eksterne påmeldte koster kr 500,-. Frist for påmelding er 9. september.
Dette må medbringes på tur/kurset:
• Speiderskjerf
• Innesko
• Bestikk, kopp og tallerken
• Turutstyr for overnatting 2 netter i hytte
• Klær og skift for mye aktivitet både inne og ute
• Kniv, lykt og godis
Meld dere på her: https://min.speiding.no/activities/view/3235
Innholdet er i henhold til vedlagte kursplaner. Avvik på rekkefølgen vil forekomme. Disse ligger åpent på Speiding.no
For spørsmål ta kontakt med
Kursleder
Asbjørn Aursjø
916 09 152

Trinn 0, 26. september og Ledersamtalen 10 oktober
2022-09-26 18:00 - 21:00
Trinn 0 / Lederstart er kurset for å gjøre nye ledere kjent med speidingens
bakgrunn, viktige kjennetegn og prinsipper, samt og gi dem forståelse
av hva speiding er og hva det innebærer å være leder i Norges
speiderforbund. Dette er et kort, men interessant kurs som markerer
starten på grunntreningen som leder i Norges Speiderforbund og som
gjør deltagerne til godkjente ledere etter gjennomføring. Den siste
kurskvelden avsluttes med ledersamtale, signering av lederkontrakten og opptagelse som leder i kretsen.
26/09 Del 1 – Gjennomføres som kombinert selvstudie med
oppfølging i et videomøte.
10/10 Del 2 – Gjennomføres utendørs med alle deltagerne i Østmarka.
Det er Ledertrenerpatruljen i Oslospeiderne som er arrangør og kurset
er gratis. Ved stor pågang vil medlemmer i Oslospeiderne prioriteres.
Kursoppstart er på Google Meet mandag den 26. september med
starttidspunkt kl. 19:00. Link til videomøtet blir sendt på e-post
Ledersamtalen og opptagelsesseremoni vil være mandag den 10. oktober
med oppmøte kl. 18:30 på Ulsrudvann parkeringsplass nedenfor
Østmarkseteren restaurant. Kart: https://goo.gl/maps/qPwaWXXeTJ8Z7bK69
Opptagelsesseremonien vil være en del av Donsaften på Sarabråten hvor
vi tar deltakerne opp som ledere i Oslospeiderne. Husk å trene på
speiderløftet 😉 Les mer om Donsaften her!
Hva trenger du for å delta på kurset?
– Foruten tid til å delta begge dager, trenger du tid til å lese
kursmaterialet mellom kursdagene.
– Klær til å være utendørs en kveld i oktober samt et sitteunderlag.
– En PC eller mobil enhet for å delta på videomøtet med Google Meet.
Man deltar via nettleser på PC/mac, men man trenger en gratis
applikasjon for å delta med iPhone)
Kursleder for Lederstart og Ledersamtalen er:
Marius Fohrn Markussen og Kjetil Willander
Telefon Marius: 991 01 666
Telefon Kjetil: 915 63 339
Påmelding via Min Speiding her: https://min.speiding.no/activities/view/3263
Frist for påmelding er 23. september.
Håper vi sees på kurs!

Donsaften 10 oktober
2022-10-10 18:00 - 21:00
Donsaften er en hyggelig samling i skogen i høstmørket. Dette er en tradisjon fra gamle Østmarka krets. Vi ønsker velkommen alle gamle og nye ledere/rovere i Oslospeiderne til en tradisjonsrik opplevelse i Østmarka, til bål, varmt drikke og gode speiderhistorier.
Donsaften er kvelden lederne i Oslospeiderne markerer stiftelsen av 1. Christiania tropp og hedrer Christian Dons. Denne kvelden blir også brukt til å ta opp nye ledere, og til å dele ut hederstegn. Del to av trinn 0 arrangeres samtidig. Les mer om Trinn 0 her!
Vi følger stien fra Ulsrudvann til Sarabråten og videre opp til Donsbautaen ved Hauktjern. ved bautaen holdes en kort seremoni til minne om speidingens start i Norge, før vi går ned til ruinene for å kose oss rundt bålet med varm drikke og snop. Vi sitter noen timer og prater til vi går hjemover.
Donsaften arrangeres vanligvis ved fullmåne i oktober, i år vil vi feire onsdag 10/10.
Oppmøte kl. 18:30 på Ulsrudvann parkeringsplass nedenfor Østmarkseteren restaurant. Kart: https://goo.gl/maps/qPwaWXXeTJ8Z7bK69
Ta med kopp og noe å sitte på.
Det serveres kaffe og kakao til alle.

Speiderhytteturen 15-16 oktober 2022
2022-10-15 10:00 - 2022-10-16 16:00
I år kunne du besøke mer enn 20 speiderhytter. Nye av året var blant annet hytta Risebu i Drammen, Kjulstjernhytta i Nittedal, Kneika og Kongsbu i Romerike, Veslesjøen i Nes og Vennervollen i Lillomarka. I tillegg til alle klassikerne fra tidligere år i Østmarka. Her var det mange muligheter for spennende turkombinasjoner.
Hyttene åpne lørdag 15. oktober kl. 10–18 og søndag 16. oktober kl. 9–16 2022. For mer informasjon se https://www.speiderhytteturen.no/

Rovertur 22-23 oktober
2022-10-22 16:00 - 2022-10-23 16:00
Hei alle rovere i Oslo!
Folivora og Longship inviterer til sosial rovertur 22.-23. oktober. Turen går til speiderhytta vår Baden i Maridalen.
For at vi skal klare å gjennomføre turen, trenger vi flere til å være med på gjennomføringen. Flott hvis du kan melde deg på mail til: simen@longship.org eller på telefon: 466 36 745, hvis du har mulighet til å bidra.
Det blir felles middag lørdag, leirbål og spill, kino på hytteveggen (ute eller inne), og ellers hva vi selv ønsker og finner på.
Vi starter turen på Movatn stasjon når toget fra Oslo ankommer 16.04. Søndag avslutter vi slik at en kan rekke toget som er i Oslo 12.48.
Det er også mulig å kjøre, da til Mobekken utfartsparkering 500m fra hytta.
Ta med sovepose, frokost/lunsj til søndag, og det du ellers trenger for en natt på tur. Det er også mulig å sove ute i trærne eller på bakken om du ønsker det.
Påmelding til rovertur@longship.org innen 20. oktober. Gi gjerne beskjed om du kommer med tog eller bil.
Deltakeravgift på kr 70, for å dekke felles kostnader, betales på Vipps til Longship Group 41.Oslo Ullevål på nummer: #140451.
For spørsmål, kontakt Simen Halderaker Husby på mail: simen@longship.org eller på telefon: 466 36 745
Speiderhilsen
Folivora/Longship

Halvårsmøte onsdag 9 november kl. 18:00
2022-11-09 18:00 - 21:00 | Kampen menighetshus, Normannsgata 55, OSLO, 0655, Norge
Det innkalles til Oslospeidernes ordinære halvårsmøte onsdag 09. november 2022 klokken 18:00 i Kampen menighet sine lokaler, Normannsgata 55, 0655 Oslo. Alle medlemmer over 15 år inviteres til å delta. Dørene åpner 17:45.
Påmelding ønskes mottatt til kontor@oslospeiderne.no senest 02. november.
Det blir som alltid matservering ved starten av møtet i form av pizza. Allergier og matpreferanser må sendes med påmeldingen.
Sakspapirer sendes kun ut elektronisk. Dette av miljøhensyn.
Sakspapirer kan lastes ned her!

Sosialt Pefftreff - minigolf som vandrermoro
2022-11-21 17:30 - 19:30
Det blir Minigolf som vandrermoro mandag 21.11.2022 kl. 1730-1930.
Oppmøte utenfor Oslo Camping i Møllergata.
Egenandel kr 50, betales ved oppmøte.
Påmelding til kontor@oslospeiderne.no innen 15. november
40 plasser, førstemann til mølla.

Foto: Mer av Oslo

Trinn 2, 25. - 27. november 2022
2022-11-25 19:00 - 2022-11-27 15:00
Oslospeiderne og ledertrenerne har den glede av å invitere til andre kurs i grunntreningen for speiderledere. Vi tar sikte på en hyggelig og lærerik helg ute i friluft.
Dato: 25.-27. november 2022
Sted og oppmøte: Krakosseter
Oppmøtetid kl. 19:00 fredag, ferdig kl. 15:00 søndag.
Kurset består av fire moduler:
• Enhetsarbeid
• Situasjonsledelse
• Planlegging i egen enhet
• Planlegging i praksis
Dette er et kurs om speiding i praksis. Alle vil ha et utbytte av dette – uansett om man er erfaren eller uerfaren speiderleder. I tillegg får man møte andre nye speiderledere. Man skal helst ha gjennomført Trinn 1 før dette kurset.
For å lese mer om Trinn 2, kan du se her: https://oslospeiderne.no/wp-content/uploads/2019/09/Trinn-2.pdf
Deltakeravgift: Gratis for Oslospeiderne, kr. 500,- for eksterne deltagere.
Dette må du ha med deg:
Talerken, kopp og bestikk
Toalettsaker
Varme klær
Sovepose, liggeunderlag
Sitteunderlag til samlinger ute
Skrivesaker, (blyant, viskelær)
Gode sko og innesko
Kompass, kniv, fyrstikker
Ditt eget utstyr for patruljetur
Drikkeflaske
Varme klær (vi skal være mye ute)
Ta med 1 brød og 2 pålegg hver og drikke.
Kontakt kursleder Jon Arne Halvorsen på telefon: 484 76 096 eller på mail:
jonarnehalvorsen@gmail.com om du har spørsmål eller innspill.
Meld dere på her: https://min.speiding.no/activities/view/3264
Påmeldingsfrist er satt til 21. november.
Speiderhilsen fra Ledertrenere i Oslospeiderne.

Nissefest for Flokk 1. desember,
2022-12-01 18:00 - 19:30
Invitasjon til Nissefest for flokk
Tradisjon tro så blir det Nissefest for flokken.
Ta på nisselua og møt opp på
Brynseng T-banestasjon
Torsdag 1. desember kl.18.00
(Vi avslutter ca. 19.30)
Lurt å ha med: Lommelykt, sitteunderlag og nisselue. Husk å kle dere etter været
Det blir bål, gang rundt juletreet og servering av grøt og saft.
De som ikke tåler vanlig grøt, må gi beskjed ved påmelding.
Kanskje kommer nissen en tur også?
Påmelding så snart som mulig, og senest innen mandag 28. november
til bestumspeider@hotmail.com med antall barn/voksne fra hver gruppe og evt. allergi, samt kontaktperson.
Speiderhilsen Kretspatrulje Vest
2. Bestum Sjøspeidergruppe, Bygdøy speidergruppe, Tåsenspeiderne,
Ullern speidergruppe, BLIA speidergruppe, Holmenkollen Riis Speidergruppe,
Longship, 41 Oslo Ullevål speidergruppe, Kjelsåsspeiderne og Røa speidergruppe

Gruppe- og enhetsledersamling 17. januar
2023-01-17 18:00 - 21:00 | Årvoll gård, Årvollveien 35, OSLO, Årvoll, 0590
Invitasjon til gruppe- og enhetsledersamling 17. januar 2023
Kjære gruppe- og enhetsledere
Kretsstyret ønsker å invitere alle gruppe- og enhetsledere i Oslospeiderne til en samling der vi ønsker å se på vårens planer.
Tema for samlingen vil være

Regionleir 2023
Planer for våren 2023

Kretsens arrangementer

Er det noen grupper som kan ta på seg sosialt pefftreff i mars?

Gruppene inviteres til å snakke litt om sine egne planer

Det vil bli servert litt mat, eventuelle allergier opplyses ved påmelding.
Tid: Tirsdag 17. januar kl. 18.00-21.00
Sted: Årvoll gård, Årvollveien 35, 0590 Oslo
Påmeldingsfrist: Innen mandag 14. januar på mail til kontor@oslospeiderne.no

Speiderhilsen
Kretsleder Iver Aage Iversen

Årsmøte torsdag 9. mars
2023-03-09 18:00 - 21:00
Til kretstingets representanter – alle speidere over 15 år!
Det innkalles herved til ordinært årsmøte for Oslospeiderne torsdag 9. mars 2023 klokken 18.00.
Oppmøte: Vestgrensa Speiderhus, Vestgrensa 15, 0851 Oslo.
Alle medlemmer over 15 år inviteres til å delta.
Påmelding ønskes mottatt til kontor@oslospeiderne.no senest 3. mars.
Årsrapport og regnskap blir ettersendt elektronisk sammen med resten av sakspapirene, så fort dette blir klart. Vi henstiller alle til å ha sakspapirene tilgjengelig på møtet.
Se sakspapirer her!
Antallslister for 2022 ligger vedlagt her!

Iver Aage Iversen
Kretsleder for Oslospeiderne

Peffkurs 2, 21-23 april 2023
2023-04-21 19:00 - 2023-04-23 15:30 | Blåhaug speiderhytte, Blåhaug Speiderhytte, Oslo, Norge
Peff 2 er et vandrekurs der patruljene skal forflytte seg og etablere leir i skogen. Vi går til sammen ca 15-20 km. Deltakerne blir satt sammen i patruljer på tvers av grupper og alder. Det er viktig at alle deltakerne er forberedt på at de kan komme i patruljer der alle er ukjente.
Deltakerne skal gå patruljevis, så det er viktig å kle seg for forholdene og pakke i sekk. Husk notatbok og penn/blyant.
I tillegg må deltakerne ha med overnattingsutstyr for en natt på hytte og en natt ute. Vi skal være mye ute, så ta med klær for alle forhold. Deltakerne kan bli bedt om å ha med noe patruljeutstyr, slik som stormkjøkken, haikeduk osv.
Ta med pålegg og brød til eget bruk ca 4 måltider. Vi stiller med varmmat.
Oppmøte på parkeringsplass ved Sandbakken fredag klokken 19:00 og henting på parkeringsplassen ved Haraløkka på Bøler søndag klokken 15:30.
Påmeldingsfrist er 12. april! Det er en grense på 24 deltakere.
Meld dere på her!
For spørsmål ta kontakt med
Kursleder
Asbjørn Aursjø
916 09 152
Kjetil Willander
9156339

Ridderturnering 22-23 april
2023-04-22 12:00 - 2023-04-23 14:00 | Krakosseter, Rauerskauveien 290, Slattum, 1480, Norge
OSLOSPEIDERNE og KRETSPATRULJE VEST inviterer til RIDDERTURNERING 2023
Tid: lørdag 22. april kl. 1200 – søndag 23. april kl. 14.00
Sted: Krakosseter, Rauerskauveien 290, Slattum
Påmelding på bygdoy.speiding.no/ridderturnering innen 12. april.
Ridderturneringen er en årlig konkurranse mellom flokkene i speidergruppene i Oslo. Konkurransen arrangeres som en rundløype med poster som kullene må løse. Postene har typiske speidertemaer både teoretiske og praktiske, så her er det muligheter for alle å få til noe. Konkurransen avsluttes med kåring av en vinner som får overrekt vandretrofeet som er en Ridderlanse.
Alle 4 hyttene på Krakos er bestilt, så det blir mulighet for mange å sove inne, men vi oppfordrer selvsagt til å sove ute.
Program lørdag: Innkvartering, lunsj, frilek, rundløype, middag og leirbål
Program søndag: Frokost, hemmelig oppgave, lunsj, opprydding og avslutning
Ta med: Sovepose, liggeunderlag, toalettsaker/tannbørste, speiderkniv, lommelykt, drikkeflaske, kopp, bestikk og ev. tallerken, klesskift, ullklær, regntøy, brødmat til 3 måltider, pølser eller annen rask grillmat. Ta med godteri til en verdi av kr. 30,- per pers.
Mer informasjon sendes til påmeldte deltagere senest to uker før Ridderturneringen.
Alle grupper må regne med å hjelpe til som postmannskap på Ridderturneringen.
Med vennlig hilsen kretspatrulje Vest

Trinn 3 kurs, kanotur på Fjorda, 28-30 april
2023-04-28 19:00 - 2023-04-30 15:30
Sted: I kano på Fjorda eller Vansjø (uavklart)
Om kurset
Trinn 3: Ledelse av medledere er for deg som har gjennomført Trinn 1 og 2 og er det siste trinnet i grunntreningen. Når du har gjennomført hele grunntreningen, har du gjort deg fortjent til «Bronseknappen» 🙂
Kurset Ledelse av medledere bruker naturen som ramme for læring og friluftsliv som metode – akkurat som ellers i speideren – og dette kurset skal foregå i kano.
Et av hovedtemaene for kurset er ledelse av medledere. Kurset gir deg de kunnskaper og ferdigheter som behøves for at du skal kunne lede arbeidet i en enhet i din speidergruppe.
På kurset får du prøve deg som patruljefører for andre speiderledere. Gjennom tilbakemelding og evaluering får du mulighet til å reflektere over din egen lederstil. Kurset gir deg også en dypere forståelse for speidingens verdigrunnlag og setter deg i stand til å kunne overføre dette til dine speidere og speiderledere gjennom ord og handling.
Praktisk info
Eksakt oppmøtested og tidspunkt vil bli formidlet til alle påmeldte deltagere minimum 14 dager før kursstart.
Alle deltagere vil komme i patrulje og fellesutstyr som vi dere måtte trenge for helgen, vil dere måtte ta med selv. Mer info om dette vil komme på e-post etter påmelding.
Viktig: Pass på at kontaktinformasjonen om deg er korrekt i Min Speiding.
Ta med
Personlig utstyr for en helg ute. Kurset er ikke væravhengig.
Mat vil det komme
Påmelding
Påmeldingsfristen er 20. april. Meld dere på her!
Pris: Kurset er gratis for alle Oslospeidere. Deltagere fra andre kretser vil måtte dekke sin andel av kursutgiftene (500,-) og vil bli fakturert kretsen.
Kontaktinformasjon til kursansvarlig
Marius Fohrn Markussen | 99101666 | marius.markussen@gmail.com

Kretskonkurransen 6-7 mai
2023-05-06 10:00 - 2023-05-07 16:00
Vi har gleden av å invitere til årets kretskonkurranse for Oslo krets, 6-7 mai. Starten går fra Sognsvann pga snøforholdene lenger inn i Marka. Start og slutt ved badeplassen på Sognsvann. Se kart her, der det er tegnet inn oppmøtested. Start lørdag kl 10:00, innsjekk begynner klokken 9:30. Overnatting blir ved Blanksjø. Det deles ut fargekart med løype og overnattingsplass. Avslutning er søndag klokken 16:00.
Utstyr patruljene må ha med seg:

Saks
Sag
Øks
Penn og papir
2 personer må ha utstyr til O-løp
Kompass
Utstyr til matlaging, mer spesifikt kommer senere
Kart over Nordmarka i 1:50 000 eller kart over Nordmarka syd/Kikut i 1:25 000
Førstehjelpsutstyr både til øvelse og bruk

Til øvelse er det nødvendig med en enkeltmannspakke og bandasjer

Kjelsås tar med pokal og banner

Kretskonkurransen er åpen for alle kretsens patruljer. Vi gleder oss til å samle flest mulig patruljer til en spennende konkurranse og muligheter for å endelig treffe hverandre.
Konkurransen vil, ettersom reglementet krever, inneholde minst seks poster, hvorav pionering, orientering og førstehjelp skal være tre av dem. Kretskonkurransen består av to delkonkurranser; henholdsvis patruljekonkurranse og troppskonkurranse. Kretsens banner og pokal utdeles til den patrulje som vinner konkurransen, og kretsens flagg deles ut til den tropp som har best resultat. De fire beste patruljene går videre til NM i speiding, som i år er helgen 9. – 11. juni. Lokasjon på NM er ennå ikke klart.
Hver tropp som stiller med patrulje, må også stille med en leder til disposisjon for arrangementet.
Påmelding skjer til kretssekretær med informasjon om antall patruljer, patruljenavn og navn på ansvarlig leder i gruppa.
Frist for påmelding er 20. april. Mer praktisk informasjon kommer etter dette.
Påmelding sendes til kontor@oslospeiderne.no.

Vi gleder oss
Hilsen kretspatrulje Øst

Gruppe- og enhetsledersamling 31. mai
2023-05-31 18:00 - 21:00 | Krakosseter, Rauerskauveien 290, Slattum, 1480, Norge
Kjære gruppe- og enhetsledere
Kretsstyret ønsker å invitere alle gruppe- og enhetsledere i Oslospeiderne til en sosial samling. Agenda for samlingen vil være:

Regionleir 2023
Speidersjef Peer-Johan Ødegaard kommer

Vi ønsker innspill fra speidergruppene på spørsmål og/eller tema det kan være aktuelt å snakke med han om.

Det vil bli servert litt mat, eventuelle allergier opplyses ved påmelding.
Tid: Onsdag 31. mai kl. 18.00-21.00
Sted: Krakosseter, Rauerskauveien 290, 1480 Slattum
Påmeldingsfrist: Innen mandag 29. mai på mail til kontor@oslospeiderne.no

Speiderhilsen
Kretsleder Iver Aage Iversen
